आपको एनडीटीवी इमेजिन पर आने वाला सीरियल ‘मीराबाई’ तो याद ही होगा. इस सीरियल में एक छोटी बच्ची थी जो ‘मीरा’ का किरदार निभाया करती थी. इस बच्ची ने मीरा के किरदार से दर्शकों के दिल में एक खास जगह बना ली थी. इस सीरियल के बाद वह ‘परवरिश’, ‘कुछ रंग प्यार के ऐसे भी’ और ‘श्रृंगार एक स्वाभिमान’ जैसे कई शोज में नजर आयीं लेकिन जितनी पॉपुलरिटी उन्हें ‘मीराबाई’ से मिली वह किसी और सीरियल से नहीं मिली. मीराबाई सीरियल को बंद हुए काफी साल बीत चुके हैं और इन सालों में मीरा का किरदार निभाने वाली इस चाइल्ड एक्ट्रेस का रूप भी पूरी तरह बदल चुका है.